Document ID: 32009R0611

32009R0611
L 180/15
SLUŽBENI LIST EUROPSKE UNIJE
10.07.2009.
UREDBA KOMISIJE (EZ) br. 611/2009
od 10. srpnja 2009.
o ispravku Uredbe (EZ) br. 1276/2008 o nadzoru putem fizičkih pregleda izvoza poljoprivrednih proizvoda za koje se dobivaju subvencije ili drugi iznosi
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 170. točku (c) i članak 194. točku (a) u vezi s člankom 4.,
budući da:
(1)
Članak 11. stavak 5. Uredbe Komisije (EZ) br. 1276/2008 (2) i Prilog II. toj Uredbi, u skladu s korelacijskom tablicom u Prilogu IX. toj Uredbi, odgovaraju članku 3. stavku 2. odnosno članku 1. Uredbe Komisije (EZ) br. 3122/94 od 20. prosinca 1994. o utvrđivanju kriterija za analizu rizika u pogledu poljoprivrednih proizvoda za koje se dobivaju subvencije (3). Posebno članak 11. stavak 5. točka (a) Uredbe (EZ) br. 1276/2008 odgovara članku 3. stavku 2. prvoj alineji Uredbe (EZ) br. 3122/94. Međutim, kada se članak 3. stavak 2. prva alineja Uredbe (EZ) br. 3122/94 odnosi na kriterije određene u cijelom drugom stavku članka 1. te Uredbe, članak 11. stavak 5. točka (a) Uredbe (EZ) br. 1276/2008 odnosi se samo na kriterije određene u točki 1. njezinog Priloga II.
(2)
Budući da izvješće o analizi rizika treba obuhvatiti sve bitne elemente rizika, kako je već bilo utvrđeno u Uredbi (EZ) br. 3122/94, potrebno je na odgovarajući način ispraviti ograničenje na točku 1. Priloga II. Uredbi (EZ) br. 1276/2008 u članku 11. stavku 5. točki (a) navedene Uredbe.
(3)
Mjere predviđene ovom Uredbom u skladu su s mišljenjem Upravljačkog odbora za zajedničku organizaciju poljoprivrednih tržišta,
DONIJELA JE OVU UREDBU:
Članak 1.
U članku 11. stavku 5. Uredbe (EZ) br. 1276/2008 točka (a) zamjenjuje se sljedećim:
„(a)
poduzete mjere, uključujući upute državnim službama, za primjenu sustava odabira na temelju analize rizika s obzirom na kriterije iz Priloga II.;”.
Članak 2.
Ova Uredba stupa na snagu trećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 10. srpnja 2009.

Labels: 3
6